Eigendur og umsjónarmenn fimm sýningarhunda fara á Mayflower Kennel Club hundasýninguna . Kvikmyndatökulið tekur viðtöl við þau þegar þau eru að búa sig undir ferðina , þegar þau koma á Philly Taf hótelið , og þegar þau keppa . Flecks kemur frá Flórída : hún er alltaf að hitta gamla elskhuga . Eldri maður í hjólastól og íturvaxin og glæsileg eiginkona ... Lesa meira Eigendur og umsjónarmenn fimm sýningarhunda fara á Mayflower Kennel Club hundasýninguna . Kvikmyndatökulið tekur viðtöl við þau þegar þau eru að búa sig undir ferðina , þegar þau koma á Philly Taf hótelið , og þegar þau keppa . Flecks kemur frá Flórída : hún er alltaf að hitta gamla elskhuga . Eldri maður í hjólastól og íturvaxin og glæsileg eiginkona hans eru hrifin af hundi umsjónarmannsins , sem er tvöfaldur sigurvegari , púðluhundur . Frá greiniskógum N.C. kemur maður sem vill verða búktalari . Þá eru þarna tveir samkynhneigðir hundaeigendur frá Tribeca og fleiri . Hundasýningin gefur innsýn í mennina sem eiga hundana . En hver verður besti hundur sýningarinnar ? ... minna Ein af þessum gullnu molum sem rataði ekki inn í kvikmyndahaus margra einsog svo oft gerist . Best in show er ein fyndnasta og skrítnasta mynd sem ég hef séð í langan tíma og karakterarnir sem koma í myndinni eru einhverjir þeir athyglisverðustu sem ég hef séð . Allir leikarar standa sig vel og myndin virkar flott í þessum heimildamynda-stíl og mættu fleiri fara að spreyta sig á þessum stíl . Þetta er skylduáhorf þar sem atriði eftir atriði verður fyndnara en það næsta . Kvikmyndin , Best in Show hefur fengið mjög margar tilnefningar til verðlauna en það hefur ekki gengið eins vel að vinna þau . Ég bjóst því við ágætri og fyndri gamanmynd . Myndin fjallar um hundaunnendur sem vilja gera allt fyrir hundana sína áður en þeir keppa á stórri hundasýningu þar sem eru vegleg verðlaun í boði . Persónurnar kynna sig og hundana sína til sögunnar alveg eins og þetta væri í heimildarmynd . En allir berjast um að verða sá besti á sýningunni . Myndin er að nokkru leyti í heimildar myndarstíl en á IMDb stendur að hún sé fake-documentary mynd . Söguþráður myndarinnar er ekki mjög áhugaverður og brandararnir eru misfyndnir . Leikararnir standa sig flestir alveg þokkalega þó að þetta sé enginn Óskarsverðlauna leikur . Handritið er nokkuð slappt en Cristopher Guest hefur aldrei verið eins góður í leikstjórninni . Hann leikur einnig lítið hluverk í myndinni eins og hann gerir oftast . Ég hugsa að Best in Show hefði alls ekki getað orðið betri mynd en hún varð með þessum söguþræði og leikaraliði . Hún er samt ekki nógu góð og aðallega er handritið lélegt . Það er því greinilegt að þessi mynd er alls ekki fyrir alla en það eru greinilega nokkuð margir að fíla hana . Þessi mynd er frábær . Hún gefur manni aftur trú á kvikmyndakerfið . Þessi mynd er stundum svo svívirðilega fyndin að það er vont . Það er stundum erfitt að horfa á hana því hún gengur lengra en maður heldur að maður vilji og það er gott . Ef ykkur líkar óhefðbundnar myndir og viljið sjá fólk í fáránlegu ljósi og deyja úr hlátri ( hvort sem hann er inn - eða útvortis ) þá kíkið allavega á þessa mynd . Hundarnir eru líka krútt . Leikararnir eru mjög góðir , handrit og leikstjórn einnig en það er allveg greinilegt á öllu í myndinni að handritshöfundarnir fengu að ráða ferðinni , þeir leika báðir í myndinni og annar þeirra er einnig leikstjórinn . Svoleiðis klikkar mjög sjaldan . Spennan er gífurleg , æsingurinn magnast við hverja mínútu . Hundruðir af áköfum keppendum streyma að allstaðar úr Ameríku tilbúinir til að taka þátt í tvímælalaust einum stærsta atburði lífs þeirra , Mayflower hundasýningunni . Í myndinni fá áhorfendur að fylgjast grant með fimm hundum og eigendum þeirra sem öll eiga það sameiginlegt að fara að keppa á sýningunni og þrá þau öll að hundurinn þeirra hreppi titillinn Besti Hundur Sýningar . Gaman er að fylgjast með hvað eigendurnir lifa sig inn í heim hundana , undirbúningurinn fyrir sýninguna er mikil og hundarnir eru æðislegir . Myndin hefur fengið mjög góða dóma vestanhafs og var reglulega gaman og spennandi að fylgjast með henni . Best in Show er úr smiðju þeirra Christopher Guest og Eugene Levy , sem eru gamanleikarar af gamla skólanum . Þeir stóðu saman að snilldinni Waiting for Guffman fyrir nokkrum árum , og þessi mynd gerir jafnvel enn betur . Þeir hafa sankað að sér aðdáunarverðum hópi leikara , þeirra á meðal hinum frábæru Michael McKean og Catherine O'Hara , sem bæði eru stórlega vanmetin hér vestan hafs , Parker Posey og Fred Willard , sem fer á kostum í hlutverki kynnis á keppninni . Líkt og í Guffman er myndin byggð upp sem heimildarmynd þar sem blandað er inn í viðtölum við aðalpersónurnar . Að þessu sinni er sögusviðið Mayflower-hundasýningin í Philadelphiu , og fylgst er með undankeppnum og eigendum nokkurra keppendanna . Þeirra á meðal eru undarleg hjón frá Flórída sem eru alltaf að rekast á gamla kærasta konunnar ( Levy er frábær sem kokkálaði eiginmaðurinn ) , ótrúlega stressað uppapar sem varpar öllum tilfinningum yfir á hundinn sinn , ólíklegasta hommapar síðari ára , stórundarlegur Suðurríkjamaður með áhuga á búktali , og vægast sagt ljóshærð gella með eldgamlan eiginmann . Áhorfendur fá að fylgjast með ævintýrum þessa liðs og stressinu sem fylgir jafn miklu álagi og hundakeppni hlýtur að vera . Þeir sem ná sér í DVD-diskinn ættu að skoða úrklippurnar , þar sem hún var að miklu leyti spunnin og sum atriðin sem sleppt var eru alveg dæmalaus og sýna leikarana ganga aðeins of langt með vitleysuna . Það er meira en óhætt að mæla með Best in Show . Hún er sennilega ekki fyrir alla , en hún er full af lágstemmdum en frábærum húmor sem auðvelt er að hafa gaman að .